CELEX: 62010CN0239
Language: mt
Date: 2010-05-12 00:00:00
Title: Kawża C-239/10: Talba għal deċiżjoni preliminari mressqa mill-Cour de cassation (il-Lussemburgu) fit- 12 ta’ Mejju 2010 — Xuan-Mai Tran vs Landsbanki Luxembourg SA, fi stralċ

31.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 209/24
            
         Talba għal deċiżjoni preliminari mressqa mill-Cour de cassation (il-Lussemburgu) fit-12 ta’ Mejju 2010 — Xuan-Mai Tran vs Landsbanki Luxembourg SA, fi stralċ
   (Kawża C-239/10)
   ()
   2010/C 209/32
   Lingwa tal-kawża: il-Franċiż
   
      Qorti tar-rinviju
   
   Cour de cassation
   
      Partijiet fil-kawża prinċipali
   
   
      Rikorrent: Xuan-Mai Tran
   
      Konvenuta: Landsbanki Luxembourg SA, fi stralċ
   
      Domandi preliminari
   
   
               (1)
            
            
               L-Artikoli 1, 2 u 3 tad-Direttiva tal-Kunsill 98/59/KE, tal-20 ta’ Lulju 1998, dwar l-approssimazzjoni tal-liġijiet tal-Istati Membri dwar redundancies [tkeċċijiet] kollettivi, (1) għandhom jiġu interpretati fis-sens li japplikaw għal waqfien ta’ negozju permezz ta’ dikjarazzjoni ta’ falliment tal-persuna li tħaddem, jew ta’ deċiżjoni ġudizzjarja li tordna d-dissoluzzjoni u l-istralċ tal-istabbiliment ta’ kreditu tal-persuna li tħaddem minħabba insolvenza abbażi tal-Artikolu 61(1)(a) u (b) tal-liġi emendata, tal-5 ta’ April 1993, dwar is-settur finanzjarju, waqfien li fir-rigward tiegħu l-liġi nazzjonali tipprevedi x-xoljiment tal-kuntratt ta’ xogħol b’effett immedjat?
            
         
               (2)
            
            
               Fil-każ li r-risposta għal din il-mistoqsija tkun fl-affermattiv, l-Artikoli 1, 2 u 3 tad-Direttiva 98/59/KE, għandhom jiġu interpretati fis-sens li l-kuratur jew l-istralċjarju huma assimilabbli għal persuna li tħaddem li jkollha l-intenzjoni li twettaq tkeċċijiet kollettivi u li tkun f’pożizzjoni li twettaq, minn din il-perspettiva, l-atti msemmija fl-Artikoli 2 u 3 tad-direttiva u li twettaq dawn it-tkeċċijiet (Kawża C-323/08, punti 39, 40 u 41) (2)?
            
         
      (1)  ĠU Edizzjoni Speċjali bil-Malti, Kapitolu 5, Vol. 3, p. 327
   
      (2)  Sentenza, tal-10 ta’ Diċembru 2009, Rodrìguez Mayor et, li għadha ma ġietx ippubblikata fil-Ġabra